

|  |
| --- |
| LATVIJAS REPUBLIKADAUGAVPILS NOVADA DOME\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Rīgas iela 2, Daugavpils, LV5401, tālr. 654 22238, fakss 654 76810, e-pasts: dome@dnd.lv, [www.dnd.lv](http://www.dnd.lv/)**N O T E I K U M I**Daugavpilī |
| 2015.gada 12.februārī |  Nr.1 Protokols Nr.3., 3. & |  |  |  |

**Daugavpils novada pašvaldības vides aizsardzības**

**līdzekļu izlietošanas kārtība**

Izdoti saskaņā ar Latvijas Republikas Valsts pārvaldes iekārtas likuma 72.panta pirmās daļas 1.punktu, 73.panta pirmās daļas 2.punktu, likuma „Par pašvaldībām” 41.panta pirmās daļas 2.punktu, Dabas resursu nodokļa likuma 29.panta pirmo daļu

**I. Vispārīgie jautājumi**

1. Noteikumi (turpmāk – Kārtība) nosaka kārtību, kādā tiek veikta Daugavpils novada pašvaldības vides aizsardzības līdzekļu (turpmāk - Vides aizsardzības līdzekļi) izveidošana, pārvaldīšana un izlietošana.
2. Kārtības mērķis ir:
	1. noteikt vienotu pieeju Vides aizsardzības līdzekļu izlietošanā un vienotas prasības dokumentācijas noformēšanai un uzglabāšanai Daugavpils novada pašvaldībā un padotībā esošajās iestādēs;
	2. nodrošināt Vides aizsardzības līdzekļu efektīvu izmantošanu tikai tādu pasākumu un projektu finansēšanai, kuri saistīti ar vides aizsardzību.
3. Kārtība ir Daugavpils novada pašvaldības izdots iekšējs normatīvs akts, kas ir saistošs administrācijas un pašvaldības padotībā esošām iestādēm.
4. Kārtības piemērošana nav obligāta, ja pasākumi vai projekti, kuri saistīti ar vides aizsardzību, netiek finansēti no Vides aizsardzības līdzekļiem.

**II.** **Vides aizsardzības līdzekļu izveidošana**

1. Vides aizsardzības līdzekļus veido Daugavpils novada pašvaldības ieņēmumi no dabas resursu nodokļa.
2. Dabas resursu nodoklis atbilstoši Dabas resursu nodokļa likuma prasībām no Valsts ieņēmumu dienesta tiek ieskaitīts Daugavpils novada domes speciālā budžeta Dabas resursu nodokļa norēķinu kontā Valsts kasē.
3. Vides aizsardzības līdzekļu ieņēmumu un izdevumu tāmes kopsavilkuma projektu iekļauj Daugavpils novada pašvaldības speciālajā budžetā un iesniedz izskatīšanai Daugavpils novada domē kopā ar attiecīgā gada pašvaldības speciālā budžeta projektu.
4. Saimnieciskā gada izdevumus paredz, nepārsniedzot faktiskos ieņēmumus, nosakot līdzekļu apjomu konkrētu vides aizsardzības pasākumu finansēšanai.
5. Jebkura veida grozījumi Vides aizsardzības līdzekļu izmantošanā ir jāiesniedz izskatīšanai Daugavpils novada domē.
6. Vides aizsardzības līdzekļu atlikums saimnieciskā gada beigās ieskaitāms šo līdzekļu nākamā saimnieciskā gada ieņēmumos.

**III. Vides aizsardzības līdzekļu izmantošana**

1. Vides aizsardzības līdzekļu izmantošanas galvenais mērķis ir atbilstoši Daugavpils novada attīstības programmas investīciju plānam nodrošināt vides aizsardzības politikas realizāciju iedzīvotāju interesēs Daugavpils novada administratīvajā teritorijā, kā arī veicināt Daugavpils novada dabas un kultūrvēsturiskā mantojuma saglabāšanu un aizsargāšanu, ainavu un bioloģiskās daudzveidības saglabāšanu, aizsardzību un attīstību, ekotūrisma attīstību Daugavpils novada teritorijā.
2. Vides aizsardzības līdzekļu pārdalē tiek ņemts vērā attiecīgajai teritorijai nodarītais kaitējums videi, tā ietekme uz esošajiem dabas resursiem.
3. Vides aizsardzības līdzekļus var izmantot šādiem mērķiem:

13.1. tiešai vides aizsardzības pasākumu un projektu finansēšanai, kas saistīti ar

izglītību un audzināšanu vides aizsardzības jomā, vides monitoringu, bioloģiskās daudzveidības saglabāšanu un aizsardzību, gaisa aizsardzību un klimata pārmaiņām, vides un dabas resursu izpēti, novērtēšanu, atjaunošanu, ūdeņu aizsardzību, augšņu un grunts aizsardzību un sanāciju, vides aizsardzības iestāžu un sabiedrisko vides inspektoru veiktspējas stiprināšanu, atkritumu apsaimniekošanu, radioaktīvo atkritumu pārvaldību;

13.2. ar vides aizsardzības pasākumiem un projektiem saistīto aizņēmumu

 pamatsummas, procentu un parāda apkalpošanas izmaksu maksājumiem;

13.3. ekoloģisko avāriju seku likvidēšanai un ekoloģiskā riska samazināšanas

pasākumiem;

13.4. vides izpētes un novērtēšanas programmu un projektu finansēšanai;

13.5. vides aizsardzības un ekoloģiskās sistēmas uzlabošanas pasākumu veikšanai

 nepieciešamās materiāli tehniskās bāzes nostiprināšanai;

13.6. atsevišķu fizisko un juridisko personu, kā arī uzņēmumu, iestāžu un organizāciju

 (neatkarīgi no pakļautības) paveiktā darba apmaksai, kas saistīti ar vides

 aizsardzības pasākumiem, tai skaitā, darbinieku darba samaksai un sociālajai

 nodrošināšanai;

13.7. vides aizsardzības jautājumos realizējamo sadarbības programmu un kopīgi ar

 citām institūcijām un privātpersonām veicamo pasākumu finansēšanai;

13.8. ekoloģiskās izglītības, propagandas un audzināšanas pasākumiem;

13.9. speciālistu sagatavošanai un viņu kvalifikācijas celšanai vides aizsardzības

 jautājumos;

13.10. pasākumu un projektu finansēšanai, kuri saistīti ar vides monitoringu;

13.11.pasākumu un projektu finansēšanai, kuri saistīti ar bioloģiskās daudzveidības

 saglabāšanu un aizsardzību;

 13.12.klaiņojošu un bezpalīdzīgā stāvoklī nonākušu dzīvnieku izķeršanas pasākumu finansēšanai;

 13.13.ūdeņu aizsardzības, peldvietu ūdens uzraudzības, sabiedrības informēšanas pasākumu, pasākumu nolūkā uzlabot zivju dzīvi, ūdenstilpju uzturēšanas pasākumu finansēšanai;

 13.14.citiem likumos un citos tiesību aktos paredzētajiem mērķiem un uzdevumiem, kā arī to funkciju izpildes nodrošinājumam, kurus ir jāveic vides aizsardzības jomā.

**IV. Vides aizsardzības līdzekļu piešķiršanas kārtība**

1. Daugavpils novada pašvaldības iestādes līdz pārskata gada 1.novembrim iesniedz Daugavpils novada domes Finanšu pārvaldei pieprasījumus par Vides aizsardzības līdzekļu piešķiršanu Kārtībā paredzēto mērķu realizēšanas pasākumiem nākamajā saimnieciskajā gadā.
2. Daugavpils novada pašvaldības iestāžu pieprasījumus Daugavpils novada domes Finanšu pārvalde iekļauj nākamā gada Vides aizsardzības līdzekļu ieņēmumu un izdevumu kopsavilkuma projektā, ja ir iesniegti šādi dokumenti:

15.1. iestādes vadītāja iesniegums, kurā norādīta pasākuma īstenošanai nepieciešamā

Vides aizsardzības līdzekļu summa, norādot atsauci uz aktuālo Daugavpils novada attīstības programmas investīciju plāna pozīcijas numuru un norādot izmantošanas mērķi atbilstoši Kārtības 13.punktam;

15.2. pasākuma ekonomiskais pamatojums;

15.3. iestādes vadītāja apliecinājums, ka piešķirtie Vides aizsardzības līdzekļi tiks

 izlietoti atbilstoši mērķim;

15.4. plānoto izmaksu tāme vai aprēķins.

1. Daugavpils novada domes Finanšu pārvalde atbilstoši iestāžu Vides aizsardzības līdzekļu pieprasījumiem un apstiprinātajam budžetam finansē pasākumus šādi:

16.1. kapitālo izdevumu un pasākumu izmaksas, kuras pārsniedz 2500,00 *euro* un ir

attiecināmas uz uzturēšanas izdevumiem, finansē pēc attiecīgo līgumu noslēgšanas un iesniegšanas Daugavpils novada domes Finanšu pārvaldē;

16.2. izdevumus, kas saistīti ar Eiropas Savienības līdzfinansētā projekta īstenošanu,

papildus Kārtības 15. punktā minētajiem dokumentiem jāiesniedz ar līgumslēdzēju noslēgtā līguma kopija par līguma 1.sadaļā „Līguma tekstā lietotie termini”, 2. sadaļā „Līguma priekšmets”, 3.sadaļā „Ieviešanas ilgums”, 4.sadaļā „Līdzfinansējuma nodrošināšanas un maksājumu veikšanas kārtība’ un 17.sadaļā „Pušu paraksti” iekļauto informāciju;

16.3. pārējo vides aizsardzības pasākumu uzturēšanas izmaksas finansē atbilstoši Vides

 aizsardzības līdzekļu ieņēmumu izpildei;

16.4. ar vides aizsardzības pasākumiem un projektiem saistīto aizņēmumu pamatsummas, procentu un parāda apkalpošanas izmaksas veic atbilstoši noslēgto aizdevumu līgumu nosacījumiem.

1. Vides aizsardzības līdzekļu izlietojuma attaisnojošie dokumenti jāuzskaita un jāuzglabā atbilstoši Daugavpils novada pašvaldības lietu nomenklatūrai.

Daugavpils novada domes

priekšsēdētāja J.Jalinska